CELEX: 62020TN0590
Language: ro
Date: 2020-09-25 00:00:00
Title: Cauza T-590/20: Acțiune introdusă la 25 septembrie 2020 – Clariant și Clariant International/Comisia

23.11.2020   
            
            
               RO
            
            
               Jurnalul Oficial al Uniunii Europene
            
            
               C 399/42
            
         
      Acțiune introdusă la 25 septembrie 2020 – Clariant și Clariant International/Comisia
      (Cauza T-590/20)
      (2020/C 399/58)
      Limba în care a fost formulată acțiunea: engleza
      
         Părțile
      
      
         Reclamante: Clariant AG (Muttenz, Elveția), Clariant International AG (Muttenz) (reprezentanți: F. Montag și M. Dreher, avocați)
      
         Pârâtă: Comisia Europeană
      
         Concluziile
      
      Reclamantele solicită Tribunalului:
      
                  —
               
               
                  anularea articolului 2 litera (c) din Decizia C(2020) 4817 final a Comisiei din 14 iulie 2020 (cazul AT.40410 – Etilenă), în măsura în care se referă la aplicarea unei amenzi într-un cuantum care depășește 94 405 800 de euro;
               
            
                  —
               
               
                  cu titlu subsidiar, reducerea amenzii în cuantum de 155 769 000 de euro aplicate reclamantelor în conformitate cu articolul 2 litera (c) din Decizia C(2020) 4817 final a Comisiei din 14 iulie 2020 la un cuantum proporțional;
               
            
                  —
               
               
                  obligarea Comisiei la plata cheltuielilor de judecată.
               
            
         Motivele și principalele argumente
      
      În susținerea acțiunii, reclamantele invocă trei motive.
      
                  1.
               
               
                  Primul motiv, întemeiat pe încălcarea articolului 23 alineatul (3) din Regulamentul 1/2003 și a principiilor proporționalității și bunei administrări, prin neexercitarea puterii de apreciere, în măsura în care Comisia a aplicat în mod mecanic o majorare a amenzii pe motivul încălcărilor repetate, pe baza unui set de criterii (presupuse) standard, fără a lua în considerare împrejurările prezentei cauze.
               
            
                  2.
               
               
                  Al doilea motiv, prin care se invocă aplicarea în mod mecanic de către Comisie a unei majorări a amenzii în temeiul punctului 37 din Orientările privind calcularea amenzilor, fără a lua în considerare împrejurările prezentei cauze, precum și neexercitarea puterii sale de apreciere.
               
            
                  3.
               
               
                  Al treilea motiv, prin care se solicită Tribunalului reducerea cuantumului amenzii la un nivel proporțional, în exercitarea competenței sale de fond în temeiul articolului 31 din Regulamentul 1/2003.